Ansøgning om negativ tillægsbevilling - tilbagebetaling af kapitaltilførsel - 
Fællesorganisationens Boligforening 
Sagsfremstilling 
8.      Ansøgning om negativ tillægsbevilling - tilbagebetaling af kapitaltilførsel - 
Fællesorganisationens Boligforening  
                                                                                                                        Åbent 
Sagsnr.: 326-2013-2176        J.nr.: 03.02.10            Danny Søndergaard.: 326-2015-382636 
  
[adresse] 
Kommunalbestyrelsen skal træffe beslutning om godkendelse af en negativ tillægsbevilling, dvs. penge kommunen 
modtager. 
  
Baggrund for ansøgningen 
Fællesorganisationens Boligforening har med støtte i Landsbyggefonden renovereret og ombygget 29 almene 
ungdomsboliger til 15 almene familieboliger. Kommunen har medvirket med grundkapital og kapitaltilførsel, og disse
beløb er allerede betalt. 
  
Det samlede projekt, herunder finansieringen, blev godkendt af Kommunalbestyrelsen den 17. december 2014 
(skema B). Boligerne er beliggende Bag Slotsgraven 10/Slotsgade 1 og [adresse]) i Kalundborg. 
Familieboligerne er taget i brug.  
  
Finansiering af denne renovering og ombygning var blandt andet betinget af, at Fællesorganisationens Boligforening 
skulle tilbagebetale tidligere udbetalte særstøttelån, som var udbetalt ved kapitaltilførsel til ungdomsboligerne.  
  
Kommunen har således i 2015 modtaget i alt 437.060 kr., hvilket er en "ren" indtægt til kommunen, og for hvilken der 
søges om en negativ tillægsbevilling.  
  
Opgørelse over tilbagebetalingen 
08-11-1993:    Landsbyggefonden gav tilsagn vedrørende kapitaltilførsel på i alt 1.600.000 kr., hvoraf 960.000 kr. var 
lån. Kommunens andel var på 320.000 kr.  
  
14-11-1995:    Landsbyggefonden gav tilsagn vedrørende kapitaltilførsel på i alt 1.510.000 kr., hvoraf 906.000 kr. var 
lån. Kommunens andel var på 302.000 kr.  
  
Ifølge Landsbyggefondens opgørelse af 26. august 2014 tilbagebetales beløbet således: 
  
2015 til kommunen:         437.060 kr. 
2016 til kommunen:         184.940 kr.  
  
BEHANDLING 
Økonomiudvalget, Kommunalbestyrelsen. 
  
INDSTILLING 
Direktøren indstiller, at den negative tillægsbevilling på i alt 437.060 kr. godkendes.   
  
ØKONOMISKE KONSEKVENSER 
437.060 kr. indsættes på konto vedrørende Landsbyggefonden, som vil blive søgt overført fra 2015 til 2016.  
  
Økonomiudvalgets møde den 9. december 2015: 
Udvalget vedtog at anbefale indstillingen, idet beløbet tilføres kommunens kassebeholdning. 
  
  
  
Kommunalbestyrelsens møde den 16. december 2015: 
Kommunalbestyrelsen vedtog at godkende Økonomiudvalgets indstilling, idet den negative tillægsbevilling på 
184.940 kr. tillige tilføres kassen i 2016. 
